**„FFP NYÁRI TÁBOR FIATAL FILMESEKNEK”**

**Nemzeti Filmintézet Közhasznú Nonprofit Zrt.**

**2020. augusztus 7-16.**

A Nemzeti Filmintézet Fast Forward Programja szeretettel várja a filmes szakma iránt érdeklődő 18-35 év közötti fiatalokat **FFP tábor fiatal filmeseknek** című nyári táborába (a továbbiakban: „Tábor”) a Nógrád megyei Terénybe! A Fast Forward Program nyári alkotótáborának célja, hogy Budapesttől távol, egy különleges környezetben megteremtse a filmes szakma iránt érdeklődő ambiciózus fiatal pályakezdők találkozását és közös alkotását. A tíz nap alatt a résztvevők kiscsoportban dolgoznak egy-egy projekten, valamint előadásokon, workshopokon és közös programokon is részt vesznek. A tábor alkotófolyamatát mentorok és vendégelőadók segítik.

**RÉSZVÉTELI FELTÉTELEK**

* A Tábor helyszíne: **Noha Stúdió (Delta9 Kft.) táborhelye; 2696 Terény, Petőfi út 20-23.**
* A Tábor időpontja: **2020. augusztus 7-16.**
* A Tábor célja, hogy megteremtse a filmes szakma iránt érdeklődő ambiciózus fiatal pályakezdők találkozását és közös alkotását. A tíz nap alatt a résztvevők kiscsoportban dolgoznak egy-egy projekten, valamint előadásokon, workshopokon és közös programokon is részt vesznek.
* A Tábor szervezője a **Nemzeti Filmintézet Közhasznú Nonprofit Zrt.** („Filmintézet”).

székhely: 1145 Budapest, Róna u. 174.

adószám: 23376159-2-42

cégjegyzékszám: 01-10-047056

képviseli: Pál Ákos Bertalan vezérigazgató

* A Táborra történő jelentkezés: a regisztrációs felületen keresztül kért adatok beküldése. http://nfi.hu/hu/palyazatok/ffp-tabor-kisjatekfilm-1

http://nfi.hu/hu/palyazatok/ffp-tabor-dokufilm-1

http://nfi.hu/hu/palyazatok/ffp-tabor-animacio-1

* Táborba maximum **20 fő**, 18-35 év közötti fiatalok jelentkezését várjuk. A résztvevőnek legkésőbb a Tábor kezdő napjáig már be kell töltenie a 18. életévét, illetve a Tábor utolsó napja után töltheti be 36. életévét.
* A résztvevők utazása a táborba egyénileg történik.
* A Filmintézet 2020. augusztus 7. és 16. napja közötti időtartam alatt (10 nap / 9 éj) szálláshelyet biztosít a résztvevők részére.
* A Táborban **reggelit, ebédet és vacsorát** kapnak a résztvevők. Lehetőséget biztosítunk **speciális étrendre**, melynek feltétele, hogy a **felvételt nyert** résztvevő a regisztrációs felületen jelezze az erre vonatkozó igényeit (pl. glutén-, laktózérzékenység stb.) A szervezők csak a **regisztrációs felületen** közölt igényeket tudják figyelembe venni. A regisztrációs felület linkjét a **felvételt nyert résztvevő** elektronikus formában fogja megkapni a szervezőktől a **tábor kezdete előtt.**
* A résztvevő az általa esetlegesen okozott kárt köteles megtéríteni.
* A **részvételi díj összege 95.000,- Ft**, azaz kilencvenötezer forint, amely magában foglalja a Tábor szakmai programjain történő részvételt, a Táborban biztosított eszközök használatát, a szállás és a napi háromszori étkezés ellenértékét.
* A Táborba való jelentkezéssel a résztvevő kifejezetten elfogadja és tudomásul veszi, hogy a részvételi díj összegének teljes vagy meghatározott hányadának visszatérítésre nem jogosult abban az esetben sem, ha a Filmintézet által a Tábor keretében nyújtott szolgáltatásokat (pl. szálláshely-szolgáltatás, étkezés, eszközök használata, stb.) nem vagy nem teljes mértékben veszi igénybe, kivéve, ha a jelentkező a Táborban való részvételére vonatkozó lemondási szándékát 2020. július 20. napjáig írásban jelzi a Filmintézet részére, mely esetben a befizetett összeg 50%-át a Filmintézet visszatéríti a jelentkező részére.
* A férőhelyek száma korlátozott. Amennyiben a Filmintézet elfogadja jelentkezését, erről válasz e-mailben értesíti.
* A részvételi díj befizetése **egy összegben** történik, átutalással a Filmintézet **10300002-20388010-49020061** (MKB BANK) számú számlájára, a közleménybe kérjük írják be: „*FFP nyári tábor*”. A befizetés határideje **2020.** **július 13.**
* A befizetett összeg előlegnek minősül, melyről előlegszámlát, a tábor befejezése után végszámlát bocsát ki a Nemzeti Filmintézet Közhasznú Nonprofit Zrt.
* A részvétel a [ffp@nfi.hu](mailto:ffp@nfi.hu) e-mail címre küldött írásbeli értesítéssel **2020. július 20. napjáig** lemondható. Ebben az esetben a Filmintézet a befizetett összeg **50%-át** a lemondó levél kézhezvételétől számított 15 napon belül visszatéríti a jelentkező részére. 2020. július 20. napja után történő lemondás esetén a Filmintézet a részvételi díj összegét nem téríti vissza.
* A résztvevő által a Táborba behozott tárgyak elvesztéséért, sérüléséért a Tábor szervezői anyagi felelősséget nem vállalnak.
* A Tábor minden résztvevője - beleértve a szervezőket is - teljes felelősséget vállal saját magatartásáért és az általa gondatlanságból vagy szándékosan okozott károkért.
* A Tábor tisztaságáért minden résztvevő felelős, továbbá a résztvevők kötelesek a Tábor programjain a szervezők instrukcióinak megfelelően, a felügyeletük mellett részt venni, illetve kötelesek tiszteletben tartani a Tábor szervezői által ismertetett házirendet.
* A Tábor résztvevőiről a Tábor ideje alatt róluk képmás és hangfelvétel (fénykép-, illetve videofelvétel) készülhet és azokat a Filmintézet az általa működtetett kommunikációs csatornákon (így különösen honlapjukon, Facebook- és Instagram-oldalukon, egyéb kommunikációs felületeiken) közzéteheti, valamint meghatározott célből korlátlan ideig felhasználhatja.
* A regisztrációs felületen beküldött jelentkezéssel a résztvevő elfogadja a jelen Részvételi Feltételeket.
* A Filmintézet kijelenti, hogy a jelentkezés során megadott személyes adatokat – ideértve az egészségügyi adatokat is - a Táborban való részvétel biztosítása céljából kezeli, azokat a Tábor végéig megőrzi, majd a Tábor végén a személyes adatokat megsemmisíti. [***Adatkezelési tájékoztató.***](https://nfi.hu/hu/rolunk/adatkezelesi-tajekoztatok/adatkezelesi-tajekoztatok-cikkek/a-nemzeti-filmintezet-kozhasznu-nonprofit-zrt-szerepcsere-tabor-es-ffp-nyari-tabor-fiatal-filmeseknek-elnevezesu-rendezvenyeivel-osszefuggo-adatkezelesrol)

**Nemzeti Filmintézet Közhasznú Nonprofit Zrt.**

Szervező